En kioskejer ville ikke lade sig true af en pistolbevæbnet røver. Han jog ham på flugt - med et kosteskaft.

Kort efter klokken halv ni fredag aften dukkede en pistolbevæbnet røver op i Nærbutikken på Sallingsundvej i Aalborg Øst. Han ville true indehaveren til at udlevere penge. Men det ville indehaveren ikke finde sig i. Han greb et kosteskaft og jog røveren ud af butikken. Udenfor ventede en medgerningsmand. Begge røvere flygtede på en knallert - uden udbytte. Begge røvere beskrives som cirka 175 centimeter høje. Røveren, der gik ind i butikken, var kraftig. Begge mænd bar elefanthuer. Politiet vil gerne høre fra eventuelle vidner på telefon 1-1-4.